**Pályaszocializációs gyakorlat III.**

OPSZGY3N – NAPPALI, IV. félév, 2 kredit

**Gyakorlatvezető**: Urbán Péter ([urban.peter@sapientia.hu](mailto:urban.peter@sapientia.hu))

**A tanegység célja:** A pályaismereti, pályaszocializációs gyakorlatok célja, hogy

* a hallgatók tanári nézőpontból megfigyeljék az iskola világát, az intézményi környezetet, infrastruktúrát,
* különböző iskolatípusokban tanórákon, illetve tanórán kívüli foglalkozásokon, iskolai rendezvényeken gyűjtsenek tapasztalatokat az iskola, mint szervezet, mint munkahely működéséről,
* a visszajelzések alapján képet formáljanak saját pályaalkalmasságukról.

A Pályaszocializációs gyakorlat III. kiemelt célja, hogy a tanárjelölt

* megismerje az egyes korosztályok, csoportok, a csoportokon belül az egyes tanulók kognitív-szociális sajátosságait, a nevelést, oktatást befolyásoló tényezőket

**A tárgy az alábbi kompetenciák fejlesztéséhez járul hozzá:**

***Tudás:***

* Ismeri a tanulók pedagógiai megismerésének módszereit.
* Tisztában van szaktárgyának a tanulók személyiségfejlődésében betöltött szerepével, lehetőségeivel.
* Törekszik saját megalapozott pedagógiai nézeteinek a megfogalmazására.
* Szakmai műveltségét nem tekinti állandónak, kész a folyamatos szaktudományi, szakmódszertani és neveléstudományi megújulásra.

***Képesség:***

* Képes a megtapasztalt pedagógiai gyakorlatot, az iskola mindennapi valóságát elemezni.
* Képes saját, tudományosan megalapozott pedagógiai nézeteinek megfogalmazására.
* Képes pedagógiai tapasztalatai és nézetei reflektív és mérlegelő értelmezésére, elemzésére, értékelésére.
* Képes meghatározni saját szakmai elhivatottságát, szerepvállalását.
* Pedagógiai munkájában felmerülő problémákhoz képes adekvát szakirodalmat keresni, felhasználni. Jól tájékozódik a pedagógiai és szaktárgyi szakirodalomban, képes elemezni, értelmezni e területek kutatási, fejlesztési eredményeit.
* Képes meghatározni saját szakmai elhivatottságát, szerepvállalását.
* Döntéseiben szakmai önreflexióra és önkorrekcióra képes.

***Attitűd:***

* Nyitott a személyiségfejlesztés változatos módszereinek folyamatos elsajátítására. Felelősségteljesen viszonyul a tanulók személyiségfejlesztéséhez.
* Törekszik önismeretének, saját személyiségének fejlesztésére
* Figyelemmel kíséri saját tevékenységének másokra gyakorolt hatását, reflektív módon törekszik tevékenységének javítására, szakmai felkészültségének folyamatos fejlesztésére.

***Autonómia és felelősség:***

* A szakképzett tanár jelentős mértékű önállósággal rendelkezik szakmája átfogó és speciális kérdéseinek felvetésében, kidolgozásában, szakmai nézetek képviseletében, indoklásában.

**Tematika:** A tanári nevelő és oktató tevékenységek és ezek összetettségének megfigyelése, elemzése; hospitálás általános iskolában és középiskolában. A gyakorlatot szeminárium kíséri, melyen a meglátogatott intézményekben látott tevékenységek, esetek elemzése történik.

A gyakorlat menete:

A gyakorlatot a hallgatók csoportosan végzik.

16 óra gyakorlat négy gyakorlóhelyen – két alkalommal általános iskolában, két alkalommal középiskolában történik:

- 4x45 p hospitálás állami általános iskolában délelőtt (szaktárgyi órán is)

- 4x45 p hospitálás egyházi általános iskolában délelőtt

- 4x45 p hospitálás állami középiskolában délelőtt (szaktárgyi órán is)

- 4x45 p hospitálás egyházi középiskolában délelőtt

5 alkalommal (4x45 p) kísérő szeminárium a főiskolán.

Az iskolalátogatási gyakorlatok során az intézményekben végzett megismerő és megfigyelő munkáról a hallgató hospitálási naplót vezet, melyben irányított szempontok mentén rögzíti a látogatás során hallottakat és megfigyelteket. A megfigyelési szempontokat, az iskolák nevét, címét, a fogadó mentor nevét, elérhetőségét, az iskolalátogatási időpontokat a félév első kísérő szemináriumi óráján kapják meg a hallgatók a gyakorlatvezetőtől. A gyakorlatokat a főiskola szervezi. Az intézménylátogatásokon való részvétel kötelező, azok nélkül a kurzus nem teljesíthető.

A **hospitálások fókuszai**:

* a tanulók viselkedésének megfigyelése,
* a tanulócsoportok megfigyelése,
* az iskolapszichológus/fejlesztőpedagógus/logopédus munkájának megismerése – interjú,
* a tanulók tanulásának megfigyelése,
* a szaktanári feladatokhoz kapcsolódó hospitálás és megbeszélés

**Követelmény:** hospitálási naplóvezetése, elemző dolgozat készítése a féléves gyakorlatról. A napló, s a dolgozat leadása a gyakorlatvezetőnek a szorgalmi időszak utolsó hetében történik.

**A gyakorlat értékelése**: gyakorlati jegy.

A tárgy teljesítésének feltétele: a négy iskolalátogatási alkalmon, valamint a szemináriumi órákon való *részvétel*, a gyakorlati alkalmak során a *hospitálási napló* vezetése a meghatározott követelmények szerint, s az elemző dolgozat elkészítése.

A féléves munka során a szemináriumi munka része – az iskolalátogatások tapasztalataira építve – egy elemző dolgozat készítése. A dolgozatok szakirodalom felhasználásával készülő, önálló elemzések: a gyakorlatok során megélt tapasztalatok szakmai elemzése, saját reflexióinak bemutatása.

A dolgozatok elkészítése során elvárás min. 1-3 szakirodalom felhasználása az elemzés során, megfelelő hivatkozás mellett. Az elemző dolgozat elvárt terjedelme: kb. 12.000-15.000 karakter (szóköz nélkül).

**Irodalom:**

Czető, K., Lénárd, S., Solymosi, K. & Széll, K. (2020). *Megismerni? Hogyan? Miért? A tanulók megismerését támogató módszerek pedagógusoknak.*

http://mindenkiiskolaja.elte.hu/wp-content/uploads/2020/06/ELTE\_megismerni-hogyan-miert\_ONLINE.pdf

Falus, I. (főszerk.); Szűcs Ida (szerk.) (2022): *A didaktika kézikönyve. Elméleti alapok a tanítás tanulásához.* Akadémiai Kiadó, Budapest.

Szivák, J. (2014). *A reflektív gondolkodás fejlesztése*. Ajánlott fejezet: 1. A reflektív gondolkodás fogalma (8-14.)

https://tehetseg.hu/sites/default/files/04\_kotet\_net.pdf#page=

Szabó, É., N. Kollár, K., & Vörös, A. (2017). A tanári szerep, a vezetés és a tekintély problémái. In: *Pedagógusok pszichológiai kézikönyve 3*. Osiris Kiadó, Budapest, 407-454.

http://publicatio.bibl.u-szeged.hu/18447/1/pszichoped\_tanari\_szerep.pd